Jørgen Sandemose

Jørgen Sandemose (født 18. september 1945, død 24. september 2019) var førstelektor ved Institutt for filosofi, ide- og kunsthistorie og klassiske språk (IFIKK) ved Universitetet i Oslo. 

Han var sønn av forfatteren Aksel Sandemose, og skrev en bok om faren. Selv deltok han i den internasjonale Marx-debatten i mange år. Jørgen Sandemose var på 1970-tallet medlem av Kommunistisk Universitetslag (KUL), og sto i 1979 som redaktør for Kommunistisk Arbeiderforbunds tidsskrift Røde Fane. Han arbeidet mange år i industrien, og var også tillitsvalgt. Han var særlig kjent som førstelektor i Examen Philosophicum ved Universiteet i Oslo. Gjennom hele sitt liv deltok han som offentlig debattant. 

Ved sin død arbeidet han med det som han anså som sitt livsverk, en bok om Kant og Hegel. Sandemose rakk ikke å fullføre verket.

Verker 
 Ricardo, Marx og Sraffa: Kritikk av den nyricardianske retningen i moderne økonomisk teori, Gyldendal Norsk Forlag/Rhodos, 1976.
 Stat, religion, økonomi – Karl Marx og kapitalismens former, Aschehoug forlag, 2002. 
 Flyktningen – Aksel Sandemose, Aschehoug forlag, 2004.
 Biografi og metode  – en pamflett til filosofisk og litterær oppbyggelse, Aschehoug forlag, 2005.
 Filosofisk drøfting : gjennomgang av pensum til Ex.phil ved Universitetet i Oslo, med særlig henblikk på essayskriving, Spartacus Forlag, 2007.
 Totalitet og metode : tre essays om Karl Marx' : hovedverk, Spartacus Forlag, 2007.
 Universets ansikt, Aschehoug forlag, 2008.
 Kritikk av globaliseringsteorien, Aschehoug forlag, 2011.
 Venstrefløyen og islam, Valdisholm forlag, 2011.

Referanser 

Norske filosofer
Norske sakprosaforfattere
Norske kommunister
Sandemose
Norske redaktører
Norske tvillinger